PSTC ตั้งบริษัทร่วมทุน ลุยลงทุนผลิต-จำหน่ายกระแสไฟฟ้าพลังงานแสงอาทิตย์
PSTC ตั้งบริษัทร่วมทุน “เมกกาโซล่าร์ เพาเวอร์” เดินหน้าลงทุน-ผลิตและจำหน่ายกระแสไฟฟ้าพลังงานแสงอาทิตย์
3 ก.ค. 2558

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ตามที่ประชุมคณะกรรมการบริษัท เมื่อวันที่ 14 พ.ค.58 ได้มีมติอนุมัติให้บริษัทเข้าไปถือหุ้นในบริษัทร่วมทุน เพื่อลงทุนหรือผลิตและจำหน่ายกระแสไฟฟ้าในโครงการโรงไฟฟ้าพลังงานแสงอาทิตย์
ทั้งนี้ บริษัทร่วมทุนดังกล่าวได้ดำเนินการจดทะเบียนจัดตั้งเรียบร้อยแล้ว โดยมีชื่อว่าบริษัท เมกกาโซล่าร์เพาเวอร์ จำกัด จดทะเบียนจัดตั้งวันที่ 29 มิ.ย.58 มีทุนจดทะเบียน 1,000,000 บาท (ทุนชำระแล้ว 250,000 บาท) สำหรับลักษณะธุรกิจเป็นการลงทุนหรือผลิตและจำหน่ายกระแสไฟฟ้าในโครงการโรงไฟฟ้าพลังงานแสงอาทิตย์ โดยจดทะเบียนเป็นหุ้นสามัญ จำนวน 10,000 หุ้น มูลค่าหุ้นละ 100 บาท